Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
31 ส.ค. 2558

SET แกว่งตัวแคบในกรอบ “ซื้อ” สะสม รับเหมาฯ สื่อสาร ค้าปลีก
ดัชนี SET อยู่ที่ 1,370.14 จุด +4.20 จุด +0.31% ปริมาณซื้อขาย 15,143  ลบ.
แนวรับ:          1,360          แนวต้าน:          1,380
 
สรุปทิศทางและแนวโน้มตลาด
SET ยังดู “ผันผวน”…แต่ยังสามารถ “Selective” ได้: SET ยังดู “ผันผวน”  หลังทดสอบแนวต้าน 1,380 จุด ปลายสัปดาห์ก่อน ขณะที่ความกังวลต่อการกลับมาผลิตน้ำมันของอิหร่านเป็น 1  ล้านบาร์เรล/วัน ภายในระยะเวลา 3 เดือนข้างหน้านี้ เป็นปัจจัยกดดันราคาน้ำมันเช้านี้ และหุ้นกลุ่มพลังงานอย่าง PTTEP PTT ทั้งนี้เราแนะนำ “Selective” ต่อเนื่อง
Consumption Plays กับ Infrastructure Play ยังเป็นเป้าหมายหลักในการ “ซื้อ”…ขณะที่ QH ซื้อขายต่ำกว่า NAV: การประชุม ครม.วันที่ 1 ก.ย.นี้ คาดว่าจะเห็นความชัดเจนของมาตรการกระตุ้นเศรษฐกิจมากขึ้น จึง แนะนำ “ซื้อ” Consumption Plays และ Infrastructure Plays ต่อเนื่อง อย่าง:
1. กลุ่มรับเหมาฯ: STEC (ทะลุ 25.75 มีแนวต้านถัดไปที่ 27.75 บาท) CK SEAFCO รวมไปถึง KTB ที่ได้รับผลบวกทางอ้อม
2. กลุ่มค้าปลีก: CPALL (เป้าหมายระยะสัปดาห์ 50.75 บาท) HMPRO  GLOBAL รวมไปถึง KTC ที่มี Valuation ถูก, Balance Sheet แข็งแรง, ปันผล ~4% ต่อปี
3. “ซื้อ” QH…ราคาต่ำกว่า NAV ที่ 2.51 บาท: แม้ธุรกิจอสังหาฯ ยังไม่ดีนัก แต่มีลุ้นรัฐบาลออกมาตรการกระตุ้น ขณะที่ NAV ที่ 2.51 บาท (ดูกราฟด้านล่าง) สูงกว่าราคาปัจจุบันอยู่ ~6% ทำให้การเข้าซื้อ QH ที่ราคาปัจจุบัน เหมือนกับได้ธุรกิจอสังหาฯ แบบไม่มีต้นทุน
 
หุ้นที่น่าสนใจทางเทคนิค
PS “ซื้อ” ราคาหุ้นมีจังหวะแกว่งขึ้นต่อเนื่องผ่านแนวเส้นค่าเฉลี่ยระยะยาว 3 ปี พร้อมปริมาณการซื้อขายสนับสนุน เครื่องมือ MACD ตัด 0 ขึ้น เป็นจังหวะซื้อเก็งกำไร มีแนวต้านแรกที่ 26.75 บาท ผ่านได้จะมีแนวต้านถัดไปที่ 28.00 บาท
KTC “ซื้อ” ราคาหุ้นแกว่งตัวฟื้นขึ้นต่อเนื่อง พร้อมปริมาณการซื้อขายเริ่มกลับมาหนาแน่น เครื่องมือ MACD พุ่งชี้ขึ้นตัด Signal และตัด 0 ขึ้น เป็นจังหวะซื้อเก็งกำไร มีแนวต้านแรก 89.25 บาท และมีเป้าหมายถัดไปที่ 92.00 บาท
VTE “ซื้อ” ราคาหุ้นมีจังหวะแกว่งฟื้นตัวขึ้นต่อเนื่อง สามารถกลับมายืนเหนือเส้นค่าเฉลี่ยระยะสัปดาห์ได้ กำลังทดสอบเส้นค่าเฉลี่ย 3 เดือนบริเวณ 3.88 บาท ผ่านได้ เป็นจังหวะซื้อเก็งกำไรตามการฟื้นตัว มีแนวต้านถัดไปบริเวณ 4.00 และ 4.18 บาท 
Futures แนวรับ         แนวต้าน
SET50       880            890
               876            895
Gold        19300          19500
             19100          19700
Oil          1750           1800
              1700           1850